钦定古今图书集成/理学汇编/文学典/第105卷 > 李元阳
## 钦定古今图书集成/理学汇编/文学典/第105卷 > 李元阳

按《云南通志》：“元阳，字仁甫，太和人。嘉靖丙戌进士，授
庶吉士，文誉甚都。会以永嘉旨出翰林，习吏事，知江
阴县，有循良绩，召入为御史。遇事敢言，如止辇、承天，
奸诘东朝，当世推重。巡按闽中，墨吏望风解绶。遇文
墨士，虽布衣亦优礼之。荐举耆逸林富、马鸣衡等。都
试监临，所得士皆极一时之选。程文一出其手，持正”
不阿，为当事所重。会以扈从出知荆州府，筑堤捍江，

潇洒。南克任忠斋瀚谓：“中谿晚年之学，如霜清岁晏，
万象森严，长松在壑，剥落英华，收敛神气，复归其根
也。”寿九十，无疾而终。所著有《中谿漫稿》《存稿》《艳雪台
诗》等书，行于世。